 NA ALEX KALAMA MAHAKAMA ya Malindi imemuachilia mhubiri Paul Mackenzie anayehusishwa na imani potovu iliyosababisha maafa makubwa Shakahola katika Kaunti ya Kilifi. Mackenzie aliyefikishwa mbele ya Hakimu Mwandamizi Ivy Wasike ameachiliwa pamoja na wenzake wanane walioshtakiwa naye wakihusishwa na vifo vya watu 110. Tangu kukamatwa kwake Mackenzi amekuwa akizuiliwa kwa siku 14.  Mawakili wa upande wa mashtaka wameukuwa ni Vivian Kambaga, Alice Achola na Sylivia Ole’suke. Washukiwa wamewakilishwa na mawakili Bw Komora Elisha na mwenzake Bw George Kariuki. Aidha mahakama imenyima upande wa mashtaka siku 90 ambazo upande huo uliomba kukamilisha uchunguzi. Imesema haina uwezo huo. “Mahakama hii haina mamlaka ya kutoa hukumu kuhusu makosa ya ugaidi na utoaji wa mafunzo yenye itikadi kali yanayowakabili washtakiwa,” amesema hakimu Wasike. Na wakati huo huo, Mackenzie amekamatwa tena na kupelekwa katika Mahakama Kuu ya Shanzu pamoja na wenzake wanane. Upande wa mashtaka unapanga kuwasilisha mashtaka mapya ya itikadi kali chini ya Sheria ya Kuzuia Ukaidi, katika mahakama ya Shanzu, Kaunti ya Mombasa. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  